點三八英寸特種彈

點三八英寸特種彈係一種子彈。呢種子彈用「小型手槍中心底火」，彈瞉尾部有凸邊。雖然市面上有少數半自動手槍可以發射呢種子彈，但通常用喺左輪手槍度。1898年面世起計，已經超過一百一十年，到今日依然被大量生產。

歷史 
1898年左右，美國喺菲律賓同當地嘅摩洛族戰士打仗期間，發現當時部隊用緊嘅.38長柯爾特子彈嘅威力唔夠。消息由戰場傳返美國之後，史密夫威爾信公司立即着手設計更有威力嘅子彈。佢哋將原本 1.031英寸嘅長柯爾特子彈拉長到 1.155英寸，令到子彈可以入多一啲火藥。

由於美軍已經改用點四五英寸口徑嘅手槍，史密夫威爾信公司於是向警察部門同民間市場推銷呢一種子彈，結果大受歡迎。

原本點三八特種彈係一種用黑火藥發射彈頭嘅子彈。無煙火彈發明之後，由於點三八特種彈廣受歡迎，各子彈生產商推出裝填無煙火藥嘅點三八特種彈。

到咗1920年代，美國罪犯裝備加強咗，各個執法部門覺得佢哋嘅點三八特種彈唔夠威力，向子彈生產商要求設計更強力嘅子彈。各個子彈生產商推出咗唔同方案，設計出各種唔同嘅點三八特種彈同「點三八特種加強型子彈」，並且最終喺1935年設計咗點三五七密林彈。同一時期，英國研究以史密夫威信喺1877年開發出嚟嘅點三八史密夫威爾信彈裝入200格令重量嘅彈頭，設計出38-200彈，並且一直用到1960年代。

雖然美軍喺1911年已經採用咗柯爾特公司嘅1911型點四五半自動手槍，但依然保留咗一支發射點三八特彈嘅左輪手槍。所以直到1960-70年代，軍方都斷斷續續咁研究同改進點三八特種彈</ref>。

而美國聯邦調查局喺1970年代依然重研究緊點三八特種彈，並而認為作為警用子彈，點三八特種彈嘅火力加上158格令「半切紙」彈頭係最理想嘅配合。俗稱「聯邦調查局配方」。

特性 
雖然呢種子彈被稱為「點三八」，但實際上呢種子彈嘅彈頭直徑係大約零點三五七英寸，「點三八」其實係彈瞉嘅外徑尺寸。1850年代，當時嘅點三八子短柯爾特子彈採用一種「大頭」彈，彈頭露出嘅部份同彈殼同一尺寸。雖然之後已經唔再用「大頭」彈，但呢個口徑後嚟嘅子彈都依然照樣被稱為「點三八」，直到點三五七密林彈面世。亦都因為咁，所以點三八口子彈同點三五七密林彈其實係同一個口徑，只係彈殼長度唔同。

點三八特種彈原本係一種裝填黑火藥嘅子彈，膛壓比較低。就算換咗裝填無煙火藥，膛壓都只有 17000 PSI 左右。

尺寸上，同點三八特種彈口徑差唔多嘅有點三五七密林彈、點三八零柯爾特自動手槍彈、點三八超級彈、九毫米、馬卡洛夫彈、以及點三五七西格彈。但以上各種子彈嘅膛壓、初速、槍口動能等等都同點三八特種彈唔同。

上面個表嘅數據，係基於所有子彈由一枝六英寸長嘅槍管發射嘅結果。用短槍管手槍發射嘅話，結果會同上面個表嘅數據差好遠。另外，由圖表可以見到，就算同一種子彈，彈頭重量對各項數據都有影響。

The Snubnose Files
 Ballistics By The Inch .38 special results.

槍
子彈